NaiveNeuron/SloPal huggingface dataset:
Truban, Michal, poslanec NR SR (2023-12-20):
Ďakujem pekne pánovi predsedajúcemu za slovo. Taktiež chcem oceniť výborný príspevok pána Horeckého, špeciálne po tom, čo nebol pripravený, a ale ako aj bývalý minister dokázal 20 minút veľmi dobre rozprávať o problémoch nášho školstva. A je výborné, že tu je aj terajší minister školstva, pretože viem, že on rád počúva zaujímavé príspevky, takže je to výborné, že zrovna takáto náhoda sa stala. Čo povedať k tomu rozpočtu a školstvu ako takému, tak mňa na tom najviac asi hnevá to, že je to podobné ako ten konsolidačný balík, že to v zásade prejedá našu budúcnosť, keď sa nás tu aj pán minister Kamenický pýtal, že ako by sme to my robili alebo kde by sme šetrili, kde inde by sme investovali, tak myslím si, že minimálne za stranu Progresívne Slovensko tá odpoveď je jednoduchá, že určite by sme sa snažili oveľa, oveľa viac investovať do vzdelávania, do školstva namiesto nejakého nezmysluplného ministerstva športu, trafiky pre Andreja Danka, neviem, ostalo by navyše 100-200 mil. Taktiež by sa dalo porozmýšľať a urobiť možno oveľa efektívnejšiu podporu v rámci energií alebo aj dôchodkov práve preto, aby sme si neprejedali našu budúcnosť. Na záver taktiež ešte chcem podotknúť a súhlasím aj s pánom Hajkom, ktorý povedal, že aj pre podnikanie, inovácie a celú túto budúcnosť, technologické, technologickú a digitálnu revolúciu, revolúciu spojenú s umelou inteligenciou, tak práve vzdelávanie je strašne dôležité a taktiež sa za... sa na to zabúda, takže ešte raz zopakujem, škoda, že tento rozpočet prejedá našu budúcnosť a vôbec do nej neinvestuje. Ďakujem veľmi pekne za slovo.
Pčolinský, Peter, podpredseda NR SR (2023-01-24):
Ďakujem. Uzatváram možnosť. Na vaše vystúpenie nie sú faktické poznámky. Ďalší vystupujúci v rozprave, pán poslanec Janko Szőllős. Som presvedčený, že som to vyslovil dobre.
P. Hrušovský, predseda NR SR: (2005-05-25):
E. Černá, poslankyňa: Ďakujem veľmi pekne. Vážený pán predseda, ctený pán minister, vážení kolegovia a kolegyne, trošku mi je ľúto, že som nestihla tú debatu takú ucelenú. A preto, že vás je tu podstatne menej, v zásade to nevadí, pretože vždy sa hovorí, že v danej miestnosti sú tí, ktorí tu majú byť. Rada by som tiež okrem toho, že chcem predniesť niekoľko pozmeňujúcich návrhov k zákonu o sociálnoprávnej ochrane detí a sociálnej kuratele, chcela povedať, že v zásade je to nový zákon, ktorý nikdy predtým nebol. Upravuje mnoho vecí, o čom si myslím, že je pozitívne, ale v každom prípade sú v ňom veci, s ktorými nemôžem súhlasiť. (Ruch v sále.) Ďakujem, že ste takí zlatí a ste ticho. Nemôžete ísť na obed?
Laurenčík, Milan, podpredseda NR SR (2021-09-28):
Ďakujem. Prosím, zaujmite miesto pre navrhovateľov. Ja teraz dávam slovo spravodajcovi, ktorého určil navrhnutý gestorský výbor pre sociálne veci, pánovi poslancovi Petrovi Cmorejovi. Nech sa páči.
Fedor, Martin, poslanec NR SR (2010-08-03):
Výbor pre obranu a bezpečnosť, 14.30 hod. v rokovacej sieni výboru.
P. Paška, predseda NR SR: (2009-06-19):
(Hlasovanie.) 143 prítomných, 141 za, 2 sa zdržali. Tento návrh uznesenia sme schválili. Pán poslanec, pán predseda výboru Ďuračka uvedie v druhom čítaní hlasovanie o vládnom návrhu zákona, ktorým sa mení a dopĺňa zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov , je to tlač 941.
Bugár, Béla, podpredseda NR SR (2017-03-28):
Pán poslanec Kresák.
Bugár, Béla, podpredseda NR SR (2016-10-12):
Nech sa páči, prezentujme sa a hlasujme o tomto návrhu. (Hlasovanie.) Prítomných 138 poslancov, za 100 a zdržalo sa 38 poslancov. Konštatujem, že aj tento návrh uznesenia sme schválili. Budeme teda pokračovať hlasovaním v prvom čítaní o vládnom návrhu zákona, ktorým sa mení a dopĺňa zákon č. 440/2015 Z. z. o športe, tlač 254. Spravodajcom je pán poslanec Galis. Nech sa páči, ako spravodajca môžte uvádzať hlasovania. (Hlasovanie o vládnom návrhu zákona, ktorým sa mení a dopĺňa zákon č. 440/2015 Z. z. o športe a o zmene a doplnení niektorých zákonov a ktorým sa mení zákon č. 552/2003 Z. z. o výkone práce vo verejnom záujme v znení neskorších predpisov , tlač 254.)
Laššáková, Jana, podpredsedníčka NR SR (2014-11-10):
Pán poslanec Kaník, nech sa páči.
Jurinová, Erika, podpredsedníčka NR SR (2012-12-06):
Ďakujem. Ďalší prihlásený do rozpravy je pán poslanec Beblavý.
Sulík, Richard, predseda NR SR (2010-09-07):
Ďakujem pekne, rád by som povedal, pán Paška, že keby vaši poslanci boli bývali v sále, tak návrh by bol schválený, čiže, prosím vás, skúste zvýšiť disciplínu. (Ruch v sále.)
Hrnčiar, Andrej, podpredseda NR SR (2017-02-08):
Poslanec Klus.
J. Brocka, poslanec: (2009-04-17):
Dámy a páni, konkurencieschopnosť je to kľúčové slovo, kľúčové slovo pre ekonomický rast, rast v globálnom, v globalizovanom svete. Výrobcovia, investori hľadajú okrem zvyšovania produktivity najlepšie miesto na výrobu, najlepšie miesto na podnikanie tam, kde sa ľahšie vyrába, tam, kde sa lepšie podniká, tam nakoniec zakotvia investície. Tieto dnes cestujú po svete, ak sa... (Sústavný ruch v sále. Prerušenie vystúpenia predsedajúcim.)
Šeliga, Juraj, podpredseda NR SR (2021-02-05):
Pán poslanec Kéry, nech sa páči.
Grendel, Gábor, podpredseda NR SR (2022-02-22):
Pán poslanec Šuca.
Gál, Gábor, minister spravodlivosti SR (2018-06-19):
...vylepšuje absolútne pozíciu, ktorú sme mali doteraz. Ďakujem pekne.
Šefčík, Marek, poslanec NR SR (2020-06-09):
Ďakujem za slovo. Ďakujem, kolegyňa, za tvoj príspevok. S tvojimi slovami osobne súhlasím. Diskusia sa niekedy vyostruje a ja nejdem teraz riešiť, prečo áno, prečo nie argumentačne, ale z pohľadu toľko kritizovanej koaličnej zmluvy. Nie, nepotrebujeme sa rozhádať na tomto návrhu zákona. Myslím teraz koalíciu. To by sa opozícii možno hodilo. Rozhodujem sa pre vyššie dobro. Za štyri roky môžme spoločne spraviť ako koalícia množstvo dobrých vecí pre túto krajinu. Berieme ohľad na nesúhlas jedného z koaličných partnerov. Napokon verím, že dokážeme nájsť aj s nimi spoločnú reč a predložíme možno podobný kompromisný návrh, ktorý predsa presadíme. A ešte možno na odľahčenie poviem jednu vec, toto bude, toto bude určite krívať, možno aj na obidve nohy, ale predsa to poviem, možno napokon nebudeme nič zakazovať. Možno sa to môže vyriešiť tak, že zdvihneme príplatok za nedeľu na 500 percent.
P. Hrušovský, podpredseda NR SR: (2002-05-16):
(Hlasovanie.) Prítomných je 99, za 95, nehlasovali 4. Návrh sme schválili. Teraz poprosím pána poslanca Šagáta, aby ako poverený spoločný spravodajca uvádzal hlasovanie o ďalšom návrhu zákona, ktorý pán prezident vrátil 4. apríla na opätovné prerokovanie a ide o zákon č. 14/1992 Zb ., ktorý prerokúvame ako tlač 1543. Pán poslanec Šagát. T. Šagát, poslanec: Ďakujem za slovo. Vážený pán predsedajúci, vážená snemovňa, dovoľte mi, aby som navrhol nechať hlasovať o všetkých bodoch, ktoré sú uvedené v spoločnej správe a en bloc ich schváliť.
Jurzyca, Eugen, poslanec NR SR (2017-09-06):
Ďakujem pekne. Podľa mňa bolo zo strany Janky Kiššovej veľmi dobre vysvetlené, o čo ide v tomto návrhu, aj vládnemu predkladateľovi, aj poslancom. A možnože jedna otázka na pána ministra by sa dala sformulovať presnejšie. Pán minister je fanúšikom Hodnoty za peniaze a nie nezaslúžene. Vie, čo je meranie tzv. QOLI, vie, že teda efektívnosť je dôležitý parameter aj v zdravotníctve, a Janka Kiššová dobre uviedla čísla o efektívnosti pracovnej zdravotnej služby v kategóriách 1 a 2. Čiže tá otázka by mohla znieť na pána ministra, že či aj pri takejto efektívnosti, pri týchto číslach, či by bol za pracovnú zdravotnú službu platenú pre kategórie 1, 2, keby to bolo z rozpočtu ministerstva zdravotníctva. Alebo to podporuje len preto, že to platia iné subjekty? Ďakujem pekne.
Cséfalvayová, Katarína, poslankyňa NR SR (2016-11-28):
Ďakujem pekne. Vážená pani predsedajúca, vážené panie poslankyne, páni poslanci, Výbor Národnej rady Slovenskej republiky pre vzdelávanie, vedu, mládež a šport ako gestorský výbor podáva Národnej rade Slovenskej republiky podľa § 79 ods. 1 zákona Národnej rady Slovenskej republiky o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky o výsledku prerokovania vládneho návrhu zákona. Národná rada Slovenskej republiky uznesením z 12. októbra 2016 č. 254 sa uzniesla prerokovať vládny návrh zákona v druhom čítaní a prideliť ho týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre vzdelávanie, vedu, mládež a šport. Ako gestorský výbor určila Výbor Národnej rady Slovenskej republiky pre vzdelávanie, vedu, mládež a šport a určila lehoty na jeho prerokovanie. Výbory prerokovali návrh zákona v lehote určenej uznesením Národnej rady Slovenskej republiky. Iné výbory o návrhu zákona nerokovali. Gestorský výbor konštatuje, že do začatia rokovania o návrhu zákona nedostal žiadne stanoviská od poslancov podané podľa § 75 ods. 2 zákona o rokovacom poriadku Národnej rady Slovenskej republiky. K vládnemu návrhu zákona zaujali výbory Národnej rady Slovenskej republiky tieto stanoviská: Ústavnoprávny výbor Národnej rady Slovenskej republiky v uznesení č. 90 zo 16. novembra 2016, Výbor Národnej rady Slovenskej republiky pre financie a rozpočet v uznesení č. 93 z 15. novembra 2016 a Výbor Národnej rady Slovenskej republiky pre vzdelávanie, vedu, mládež a šport v uznesení č. 35 z 10. novembra 2016 zhodne odporúčajú návrh zákona schváliť s pozmeňujúcimi a doplňujúcimi návrhmi uvedenými v časti IV spoločnej správy. Gestorský výbor odporúča Národnej rade Slovenskej republiky hlasovať o návrhoch uvedených pod bodmi 1 až 7 spoločne s odporúčaním ich schváliť. Gestorský výbor na základe stanovísk výborov, vyjadrených v ich uzneseniach odporúča Národnej rade Slovenskej republiky vládny návrh zákona schváliť v znení pozmeňujúcich a doplňujúcich návrhov uvedených v tejto správe. Predmetná spoločná správa výborov Národnej rady Slovenskej republiky o výsledku prerokovania vládneho návrhu zákona bola schválená uznesením Výboru Národnej rady Slovenskej republiky pre vzdelávanie, vedu, mládež a šport z 21. novembra 2016 č. 45. Týmto uznesením ma výbor zároveň poveril, aby som na schôdzi Národnej rady Slovenskej republiky informovala o výsledku rokovania výborov, stanovisku a návrhu gestorského výboru. Pani predsedajúca, ďakujem pekne, skončila som.
Blanár, Juraj, podpredseda NR SR (2021-06-15):
Príjemné predpoludnie, vážené panie poslankyne, páni poslanci, len chcem technický oznam, organizačný odbor ešte niečo pripravuje, čo je dôležité pre začatie rokovania, takže vás poprosím nejaké dve-tri minútky ešte, aby ste vedeli, že prečo nezačíname načas. Ďakujem. (Technická prestávka.) (Po prestávke.)
Suchánek, Alan, poslanec NR SR (2017-12-07):
Ďakujem pekne za slovo. Ja len k tomu, čo tu doteraz prebehlo. Mala byť hodina otázok a mali sme začať rokovať o pätnástej a bolo asi za štyri minúty pätnásť, keď bolo vyhlásené prihlasovanie do ústnej rozpravy a kolegovia tu ešte neboli. Dokonca poslanec Heger prišiel za dve minúty tri a už bolo neskoro, takže ja si osobne myslím, že by mali títo ľudia dostať možnosť vystúpiť. (Reakcie z pléna, prerušenie vystúpenia predsedajúcou.)
Hort, Milan, podpredseda NR SR (2011-02-04):
Ďakujem pekne. S faktickou poznámkou sa prihlásil pán poslanec Ján Senko ako jediný. Uzatváram možnosť reagovať s faktickou poznámkou na vystúpenie predrečníka. A slovo má pán poslanec Senko.
P. Hrušovský, podpredseda NR SR: (2002-05-29):
Budeme pokračovať teraz v rokovaní 60. schôdze Národnej rady Slovenskej republiky hlasovaním o jednotlivých prerokovaných bodoch. Páni poslanci, chcem vám navrhnúť, aby sme teraz hlasovali o návrhoch zákonov, ktorých predkladateľmi sú pán minister Magvaši, pán minister Stank, pán minister Harach a pani ministerka Machová. Po odhlasovaní týchto návrhov zákonov by sme potom hlasovali na neverejnom rokovaní o pozmeňujúcich návrhoch, resp. o návrhoch uznesení podaných k prerokovanej správe o plnení úloh Slovenskej informačnej služby za rok 2001 a správe o plnení úloh Vojenského spravodajstva za rok 2001. Takže najskôr teraz budeme hlasovať o vládnom návrhu zákona o sociálnom poisten í , ktorý prerokúvame ako tlač 1381. Prosím pána poslanca Mesiarika, ktorý bol poverený gestorským výborom ako spoločný spravodajca, aby jednotlivé návrhy uvádzal. Najskôr budeme hlasovať o návrhoch, ktoré sú uvedené v spoločnej správe výborov, ktorú máte ako tlač 1381a. Pán poslanec Mesiarik, máte slovo. M. Mesiarik, poslanec: Ďakujem za slovo. Vážený pán podpredseda, vážený pán minister, panie poslankyne, páni poslanci... (Ruch v sále.)
Zajačik, Vladimír, poslanec NR SR (2020-11-25):
Ďakujem pekne, pán podpredseda. Vážené kolegyne, vážení kolegovia, vážený pán minister, v súlade s § 73 zákona o rokovacom poriadku som bol určený Výborom Národnej rady pre pôdohospodárstvo a životné prostredie za spravodajcu k návrhu (zaznenie gongu) uvedeného zákona... (Prerušenie vystúpenia predsedajúcim.)
Tomáš, Erik, poslanec NR SR (2018-06-14):
Veď v poriadku, pán kolega, je to teda vec principiálneho postoja. Ľudia teda opäť budú mať, môcť si vybrať, ktorý názor im vyhovuje. Vy aj s pánom Jurzycom hovoríte, že teda je správne, aby ľudia odchádzali v tak vysokom veku do dôchodku. Neponúkate žiadne riešenie, čiže robotníci z fabrík majú, alebo robotníci majú vo fabrikách robiť do 70-tky, okej. To je váš prístup. My tvrdíme, že nie, že tí ľudia majú toho dosť a musia odchádzať v nejakom priaznivejšom období do dôchodku a chceme pre to urobiť všetko. A ešte jedna poznámka. Správne ste si všimli, že tá novela ústavy obsahuje aj ďalšie dve veci. Ten dôchodkový systém alebo zakotvenie trojpilierového dôchodkového systému v ústave je skôr ponuka pre pravicu. Tu som skôr myslel, že to bude ocenené z vašej strany. Ale k tej minimálnej mzde, že hovoríte, že načo tú minimálnu mzdu zakotviť v ústave, veď o jej rušení alebo zbytočnosti hovorí iba veľmi malé percento politikov, že to vlastne nie je ani na Slovensku téma. No tak vám chcem pripomenúť jedného politika, ktorý hovorí o zbytočnosti minimálnej mzdy, a tým politikom je váš stranícky šéf, pardon, šéf SaS pardon, áno, vy nie ste v SaS, ale ste v klube SaS, takže o zbytočnosti minimálnej mzdy hovorí Richard Sulík.
P. Paška, predseda NR SR: (2010-05-25):
Poprosím pána podpredsedu.
Šeliga, Juraj, podpredseda NR SR (2020-09-18):
Ďakujem pekne. V zmysle rokovacieho poriadku požiadal o slovo pán navrhovať, nech sa páči.
Přidal, Alojz, poslanec NR SR (2013-09-18):
Pán podpredseda Národnej rady Figeľ, ja by som vám chcel tiež poďakovať, že ste spomenuli 19. december minulého roku, keď tu prišiel pán minister hospodárstva Malatinský, v skrátenom legislatívnom konaní chceli okradnúť občanov Slovenska ročne o miliardu korún. Mali to naplánované na 15 rokov. A my sme sa vzopreli a nevedeli sme, ako to dopadne. Prvému to vtedy neprišlo, alebo nepochopil to Robert Fico, ale prvá to vtedy pochopila Penta. Penta hlasom svojho hovorcu povedala, že ten zákon je zlý. A jednoducho pán Robert Fico od tohto obchodu ustúpil. My sme chceli debatovať s Robertom Ficom, chceli sme sa ho pýtať, chceli sme nástojiť, chceli sme apelovať. Jednoducho, nie je tu. Možno sa vám to, kolegovia, bude zdať smiešne alebo nepatričné, ale ja by som chcel apelovať, a poprosiť, na pánov Kellnera a Křetínského, aby neokrádali Slovensko. Aby neokrádali nás a naše deti. Ja verím, páni, že máte mäkšie srdce ako Robert Fico, ktorý ho má tvrdé ako kameň, a nechce nás ani počúvať. Ďakujem. (Potlesk.)
Vaľová, Jana, poslankyňa NR SR (2014-09-09):
Ďakujem pekne. Ja sa zase vrátim opäť k vianočným príspevkom a opäť poviem, pamätám si, keď sme tento inštitút zavádzali v roku 2006. To tu bolo debaty! Bude to len teraz, je to váš volebný ťah, ako zrušíte to, čo všetko sa stane. A, čuduj sa svete, nezrušili ste to ani vy. A takisto ste zistili, že je to tak dobrý vlastne nástroj, ktorý pomáha tým dôchodcom, a ktorí naozaj, tí, ktorí majú nízke dôchodky, si ho vážia, pretože ten čas Vianoc je čas aj finančného náporu. A ešte raz opakujem, 2. decembra potrebujeme mať všetky tieto veci pripravené, takže ja si myslím, že je úplne jedno, ak pomáhame ľudom a obyvateľom, či to je skrátené legislatívne konanie alebo je to riadne konanie. Ale, samozrejme, opozícia, to je jej úloha, aby to kritizovala, aby to jednoducho takýmto spôsobom otočila na akýkoľvek iný, inú vec. Chcem povedať ešte jedno, záležitosť. Vážení, neviem, či ste si pozreli zákony, ktoré pani podpredsedníčka povedala, že súvisia s voľbami. Ja som si pozrela zákon č. 81, tlač 1155. A teraz vážení, vážená opozícia, ruku na srdce, nemali ste ho stiahnuť sami? Je to tlač, ktorou sa mení volebný zákon 346-ka a to, že idete upravovať volebné komisie. No není toto populizmus?! Veď my dnes dáme do prvého čítania úpravu komisie, v októbri prejde úprava komisie a v novembri sú voľby. Však ten zákon neprejde ani, ani vôbec neprejde, absolútne ani prezidentom a neprejde vôbec do praxe! Veď to je populizmus jak vyšitý! Veď ste sa tu mali prví postaviť, títo, čo tento zákon ste predkladali, ste mali povedať, že ho sťahujete, lebo je populistický, pred voľbami, aby ste tu rozprávali, ako vy dobre chcete Slovensku cez voľby, ako vy chcete zvyšovať počty v obvodových komisiách. A veď prečo ste to nedali skôr? Veď ten zákon absolútne do 15. novembra neprejde do praxe a keby sme ho schválili, tak by bol pred voľbami zmätočný. Tak sa, sami si pozrite aj kriticky do svojho hrnca a nehádžte to všetko len na nás, čo všetko zlé... (Prerušené vystúpenie časomerom.)
Podmanický, Ján, poslanec NR SR (2022-10-05):
Ďakujem za slovo, pán predseda. Poprosím do záznamu, pri hlasovaní č. 253 som sa zdržal hlasovania a systém ma vykázal, že som hlasoval za.
A. Belousovová, podpredsedníčka NR SR: (2007-06-28):
Nech sa páči, pán poslanec, máte slovo.
Poliačik, Martin, poslanec NR SR (2015-10-21):
Ďakujem veľmi pekne, ďakujem. No, pán minister, vy ste taký stand-up komik, keď treba, občas žoviálny, občas silno arogantný, keď treba jemný, keď treba strašne arogantný, ale jedna vec, ktorá je pravdivá, je, že nie ste úplne pravdovravný človek. Ja keď si pozrem štatistiku nášho posledného duelu, keď sme boli teda v STV-čke O päť minút dvanásť, tak z vašich výrokov bolo trinásť pravdivých, deväť nepravdivých, štyri boli zavádzanie a dva sa nedali overiť. To znamená, presne na polovicu z tej štatistiky, z tej relácie vyplýva, že každý druhýkrát, keď otvoríte ústa, tak buď klamete, zavádzate, alebo jedenkrát sa to z toho nedá overiť. Moja štatistika, rozprával som síce menej, ale mal som deväť pravdivých výrokov, nula nepravdivých, nula zavádzania a nula sa nedala overiť. Takže zakaždým, keď som otvoril ústa, tak som vám povedal pravdivú štatistiku, pravdivý výrok a pravdivý stav o svete, ako ho poznáme, a to vy ste tam boli ako najväčší geroj minister vnútra, ktorý to celé ovláda, a ja som tam bol ten, čo išiel zastupovať slniečkarov bratislavskej kaviarne. Tak mi tu, prosím vás, prosím vás, nerozprávajte o tom, že my tu klameme! Okej? Lebo aj v tomto dueli ste nedokázali povedať pravdu viac ako v päťdesiatich percentách toho, keď ste otvorili ústa. Ďakujem veľmi pekne.
Blanár, Juraj, poslanec NR SR (2016-06-07):
Pozrel som si návrh, ktorý predložila opozícia, ktorá je podpísaná pod týmto návrhom na odvolanie pána ministra vnútra a pán premiér, musím sa plne stotožniť s tým, čo ste povedali, pretože to sú domnienky, vraj viacerí, výsluch uviedol a tak ďalej. Z toho, čo tu predviedli poslanci opozície – a predpokladám, že ešte budú predvádzať -, je zrejmé, že budú robiť hocičo, len aby urobili zle. Dokonca sa dávajú do pozície takej, že oni niekoho obvinia, urobia si svoje dôkazy a potom ho aj odsúdia. Je to smutné, keď bývalý minister vnútra spochybňuje to, čo sa napríklad udialo v silových zložkách a záchranárskych zložkách. Ak všetci tí, ktorí dnes nepochybne môžu povedať, že hasičský záchranný zbor sa míľovými krokmi posunul dopredu a bývalý minister vnútra, ktorý to mal na starosti, to spochybní a hovorí o nejakých kompresoroch, tak si kladiem otázku, čo robil ten minister vtedy? Prečo tie kompresory nenakúpil? No preto, že sa nestaral o záchranárske zložky, pretože on mal úplne iné starosti. Pán minister vnútra dokázal, že vie manažovať tento ťažký rezort a dokázal to aj svojimi výsledkami a to vám vadí. To je prirodzené, že vám to vadí, pretože vy potrebujete škandalizovať za každú cenu. Je cítiť z vašej strany jednoznačne, a to potvrdzujem, pán premiér, že koalícia to tu bude predvádzať, je to frustrácia z toho, že nie sú vo vláde a budú škodiť, ako sa len bude dať. My nehovoríme o konštruktívnosti toho, že škandalizovať, ale konštruktívnosti o tom, že predkladať nejaké návrhy, ktoré sú naozaj opodstatnené... (Prerušenie vystúpenia časomerom.)
Laššáková, Jana, podpredsedníčka NR SR (2013-03-13):
Pán poslanec Fecko, nech sa páči.
Paška, Pavol, predseda NR SR (2012-10-25):
(Hlasovanie.) 142 prítomných, 61 za, 80 proti, 1 sa zdržal. Návrh sme neschválili.
P. Hrušovský, predseda NR SR: (2004-05-12):
(Hlasovanie.) 140 prítomných, 128 za návrh, 2 proti, 9 sa zdržalo, 1 nehlasoval. Návrh zákona sme schválili do druhého čítania . Ďalší návrh.
Ďuriš Nicholsonová, Lucia, podpredsedníčka NR SR (2018-02-08):
Pán poslanec Kotleba.
Figeľ, Ján, podpredseda NR SR (2013-03-20):
Po záverečnej reči pána ministra želá si záverečné slovo spravodajkyňa? Nech sa páči.
M. Číž, podpredseda NR SR: (2007-02-07):
(Hlasovanie.) Prítomných 131 poslancov, za  návrh 131 poslancov. Konštatujem, že tento návrh sme schválili.
M. Číž, podpredseda NR SR: (2007-06-19):
Teraz dávam slovo spravodajcovi, ktorého určil navrhnutý gestorský výbor pre hospodársku politiku, pánovi poslancovi Tiborovi Glendovi, má slovo.
Košútová, Magda, poslankyňa NR SR (2015-09-23):
Ďakujem pekne za slovo, pán predseda. Výborom Národnej rady pre pôdohospodárstvo a životné prostredie som bola určená za spravodajcu k vládnemu návrhu zákona, ktorý je uvedený pod tlačou 1701. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou je aj stanovisko Ministerstva financií Slovenskej republiky. Zo znenia návrhu je zrejmý účel navrhovanej úpravy. Vychádzam z oprávnení, ktoré na mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali tieto výbory: Ústavnoprávny výbor Národnej rady a výbor pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona prerokovali do 9. novembra 2015 a gestorský výbor do 10. novembra 2015. Pán predseda, skončila som, otvorte, prosím, rozpravu.
Laurenčík, Milan, podpredseda NR SR (2021-06-17):
Máme tu posledného rečníka prihláseného do rozpravy a ním je pán poslanec Marek Kotleba, ktorému odovzdávam teraz slovo. Nech sa páči.
Laššáková, Jana, podpredsedníčka NR SR (2013-06-21):
Prezentujme sa a hlasujeme. (Hlasovanie.) Prítomných 129 poslancov, za návrh hlasovalo 79 poslancov, proti nebol žiaden poslanec, zdržalo sa 50 poslancov. Konštatujem, že sme schválili vládny návrh novely zákona č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve. Ďalej prosím spoločného spravodajcu z výboru pre vzdelávanie, vedu, mládež a šport poslanca Pavla Gogu, aby uvádzal hlasovanie v druhom čítaní o vládnom návrhu zákona, ktorým sa mení a dopĺňa zákon č. 524/2010 Z. z. o poskytovaní dotácií v pôsobnosti Úradu vlády, tlač 482. Nech sa páči, pán spravodajca, máte slovo. (Hlasovanie o vládnom návrhu zákona, ktorým sa mení a dopĺňa zákon č. 524/2010 Z. z. o poskytovaní dotácií v pôsobnosti Úradu vlády Slovenskej republiky v znení zákona č. 287/2012 Z. z. , tlač 482.)
Bugár, Béla, podpredseda NR SR (2017-12-05):
Pán poslanec Baška.
Bittó Cigániková, Jana, poslankyňa NR SR (2023-12-18):
Ďakujem veľmi pekne. No, napriek tomu, že myslím si, že pani predsedníčka Úradu pre dohľad nad zdravotnou starostlivosťou, pani Blahová nebola teda úplne že naj... najšikovnejšia predsedníčka zo všetkých, tak si myslím, že sa snažila úprimne vykonávať svoju funkciu podľa toho, čomu verila. Ale čo si myslím ja o nej alebo vy o nej, je úplne jedno, lebo myslím si, že takáto funkcia akéhokoľvek kontrolného úradu by určite nemala byť spolitizovaná, respektíve nemala by tam byť možná, možné priame odvolávanie. A teraz úplne vecne, bez nejakých akože hlúpych útokov, lebo nakoniec aj výsledkom tejto predsedníčky bolo, že tam keby nebola finančná pomoc, zas by skrachovala všeobecka. Čiže to, čo je najhlavnejšie, je, aby sa práve nediali také veci, že politici, respektíve vláda, vládni nominanti vedia okamžite nejakým spôsobom vplývať na rozhodnutia úradu. A teraz že prečo. Tak si predstavte, že takýto úrad pre dohľad má napríklad kontrolovať poskytovanie zdravotnej starostlivosti aj v štátnych nemocniciach. A predstavte si, že nejaký, nejaký politik má napríklad kontakt na lekára, majú dobrý vzťah, kde ho ten lekár poprosí o pomoc, prípadne zavolá tento politický nominant na úrad pre dohľad a povie: No, milý úrad, milý predseda úradu, nebudeš vydávať stanovisko o tom, že sme pochybili, lebo by to bol politický problém a keď tak urobíš, tak ťa okamžite vymeníme . Ešte ťažšie a ešte horšie to môže byť v prípade poisťovne, kde môže priamo vstupovať do toho, aby napríklad nezakročila voči, úrad pre dohľad nezakročil voči poisťovni, aj keď sa dostáva do finančných problémov. Toto sa napríklad už v minulosti stalo. Takže napriek tomu, že nefandím zrovna, ale táto zmena určite nie.
Jurinová, Erika, podpredsedníčka NR SR (2014-06-27):
Ďakujem pekne, pán spravodajca. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Uzatváram možnosť prihlásiť sa do rozpravy. Prihlásený je jeden pán poslanec, pán poslanec Peter Pollák, dávam mu zároveň slovo.
Kaník, Ľudovít, poslanec NR SR (2013-04-16):
Takisto ako pána podpredsedu, mňa veľmi zaujala tá oblasť vo vystúpení pána Richtera, kde hovoril o opatreniach na boj proti nezamestnanosti. A vidíme, veľmi správne pán Figeľ poukázal, že to je nič iné, len rozdávanie stále väčšieho a väčšieho obnosu peňazí na vytvorenie jedného pracovného miesta. To má byť to opatrenie? Ja som nič iné nepočul. Vám tu zanikajú tisíce pracovných miest, zaniklo 40-tisíc pracovných miest a vy na to dáte záplaty, ktoré si kúpite za takú cenu, že ktokoľvek, keby ste mu dali tie peniaze, tak vytvorí aj viac pracovných miest. Pretože to je nič, len kupovanie si za neadekvátnu cenu a na dlh, na ktoré sa museli poskladať všetci tí živnostníci, malí podnikatelia a zamestnanci, ktorých ste zodrali najprv z kože. Zodrali ste ich z kože daňami a odvodmi. Preto keď vy hovoríte o raste reálnej mzdy, však to je smiešne, keď im najprv znížite čistý príjem cez zvyšovanie daní. Ja mám taký pocit, že vám zvyšovanie nezamestnanosti dokonca vyhovuje, pretože ospravedlňuje to, že môžte rozdať absolútne nerealistické peniaze na jedno pracovné miesto vašim blízkym, vašim spriazneným firmám, vašim kamarátom. Takže vy ste dokázali aj z rastúcej nezamestnanosti spraviť dobrý biznis pre svojich blízkych.
Radošovský, Marián, poslanec NR SR (2011-04-05):
Ďakujem pekne. Páni kolegovia, len krátka reakcia v takom zmysle, že trošku ste premárnili štyri roky, kedy ste mohli veci posunúť, pretože poznáte problematiku verejnej správy, máte tam najviac zastupiteľov, najviac zvolených starostov a primátorov. To znamená, kto bol kompetentnejší ako vy, keď ste boli v koalícii, aby ste tieto veci mohli kvalifikovane a predpokladám, že aj kvalitne poriešiť. Pán poslanec Ďurkovský, ďakujem pekne za prejavený názor a podporu, pretože predpokladám a teda viem, že ste dlhodobo a celý život vlastne fungovali, od roku 1990, v samospráve. To znamená, že ste kvalifikovaný a poznáte tieto veci. A bolo by dobré, aby ste boli prípadne v tom nejakom tíme, ktorý sa bude takouto vecou zaoberať. A už len na dôvažok, pán poslanec Bublavý, všetci vieme, ako sa schvaľovali mnohé projekty, ako boli vyberané. Takže ja to tu nebudem rozpitvávať, nebudem to rozpitvávať. Len toľko k tomu, že všetci vieme, čo som medzi riadkami nepovedal. Ďakujem.
Gaborčáková, Soňa, poslankyňa NR SR (2019-10-28):
Vážený pán predseda, v rozprave vystúpili dvaja poslanci, pani poslankyňa Nehézová a pán poslanec Kotleba. Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Cmorej, Peter, poslanec NR SRR (2021-11-11):
Je to dobre.
Matovič, Igor, poslanec NR SR (2023-03-28):
Ďakujem pekne. (Povedané súbežne s predsedajúcim.)
Potocký, Milan, poslanec NR SR (2021-06-18):
Pán predsedajúci, dajte hlasovať o návrhu zákona ako o celku s odporúčaním gestorského výboru schváliť.
Gabániová, Darina, poslankyňa NR SR (2011-07-12):
Ďakujem. Ja ďakujem kolegovi Ondrušovi, že nám ponúkol takýto pohľad na zhodnotenie predloženej novely zákona. Ja si myslím, že každý seriózny zamestnávateľ musí mať záujem alebo má záujem stabilizovať si svojich pracovníkov, zvoliť si takú formu výroby, technológie a tak využíva ekonomické vedy na to, aby efektívnym spôsobom dosahoval jednak predajom svojho výrobku, zabezpečoval zamestnanosť svojich zamestnancov a teda vlastne aj udržal sa na trhu, v podnikateľskom prostredí. Ak si ja zušľachtím zamestnanca ako zamestnávateľ, dosiahnem uňho dokonca prípadne aj participáciu na výrobnom procese, že on s vlastnou invenciou vkladá do toho invenciu, takéhoto človeka ja neviem, či dokážem vôbec zaplatiť. A k tomuto sa predsa chceme priblížiť. To je najvyššia forma jednak delegovania moci a formy ovládania celého procesu. Predsa vieme veľmi dobre, na čom, na čom škrípe celý tento priestor. Veď predsa ide o to, že sme sa dostali do krízy, nielen my a naši zamestnávatelia a zamestnanci, ale v kríze je predsa celá spoločnosť. Alebo celá civilizácia? Čiže si myslím, že vieme veľmi dobre, že plánovaná ekonomika je to, k čomu budeme musieť siahnuť. Áno, vieme veľmi dobre, že škrípať a šróbovať Zákonník práce, že to nie je tá hybná sila a tá flexibilita, ktorú očakávame od toho, že dosiahneme... (Vystúpenie prerušené časomerom.)
M. Hort, podpredseda NR SR: (2008-09-11):
Pán poslanec Markovič bol posledný, kto bol prihlásený do rozpravy. Pretože registrujem, že ani pán spravodajca, ani pán minister sa do rozpravy nehlásia, uzatváram. Do rozpravy? Musím najskôr uzatvoriť rozpravu. Uzatváram rozpravu. A teraz sa pýtam, či sa hlási pán spravodajca so záverečným slovom. Nie. Áno? Tak nech sa páči. Treba mi dať nejaký pokyn, pán spravodajca, aby som. Nech sa páči.
Saloň, Marián, poslanec NR SR (2022-10-19):
Ďakujem pekne. Ja len, aby to bolo aj na zázname, lebo pán Šeliga, vy ste uviedol vo svojej úvodnej reči, že pani Zemanová bola zvolená namiesto vás? Čiže teraz je otázka, či sa máte spätne vymeniť, alebo dôjde k navýšeniu počtov u nás ako, ja som teda predsedom výboru, dôjde k navýšeniu počtov a vás budeme voliť nanovo? Aby bolo zrejmé potom, aby aj bolo k tomu nejaké stanovisko.
Bugár, Béla, podpredseda NR SR (2010-08-11):
Pán poslanec Kubovič.
Paška, Pavol, predseda NR SR (2013-09-10):
Faktické poznámky, pani poslankyňa Vaľová, pán poslanec Číž a Osuský. Končím možnosť sa prihlásiť. Pani poslankyňa Vaľová.
Kmec, Stanislav, poslanec NR SR (2019-06-27):
Pán predsedajúci, hlasovali sme o všetkých procedurálnych a pozmeňujúcich návrhoch. Keďže návrh zákona prerokúvame v skrátenom legislatívnom konaní, sme v treťom čítaní, otvorte, prosím, rozpravu.
Shahzad, Silvia, poslankyňa NR SR (2016-10-26):
Pán Kollár, je fajn, že ste svoju rétoriku jemne zmiernili, ale nesúhlasím s vami, že tento zákon je logický. Práve ste to aj odôvodnili tým, že možno takéto skupiny recesistické môžu nájsť cestu, pretože zákon sa mení len v jednom čísle, a tým pádom sa nemení nič a môže sa stať, že vás s tou pastafariánskou alebo aj rastafariánskou, rôzne formy boli, s touto formou náboženstva niekto predbehne a založí si alebo teda bude sa pokúšať o takúto registráciu. Takže ak máte tento záujem, urobte to čo najskôr. Ďakujem.
Číž, Miroslav, doterajší podpredseda NR SR (2010-07-08):
Pán poslanec Marián Saloň.
M. Číž, podpredseda NR SR: (2007-10-24):
(Prestávka.) (Po prestávke.)
A. Belousovová, podpredsedníčka NR SR: (2009-12-02):
Pán navrhovateľ, chcete sa k rozprave vyjadriť?
P. Miššík, poslanec: (2005-12-06):
A ešte k tej poznámke, že ste nemali dostatok času. Pán poslanec Miro, tvoji kolegovia neboli na ústavnoprávnom výbore. Jeden z nich bol, ale nezúčastnil sa jedného hlasovania, lebo chcel znefunkčniť ústavnoprávny výbor. My sme sa po tomto zasadnutí dohodli, že s tým niečo urobíme a urobili sme tie kroky, ku ktorým ste boli všetci pozvaní. Dnes ráno sme sedeli v tej zostave, ktorú som už spomínal, urobil sa kus práce a osobne verím tomu, že je to naša psia povinnosť zlepšovať to, čo sa zlepšiť dá, preto sa chcem poďakovať všetkým tým, ktorí tento pozmeňujúci návrh podporia.
R. Kaliňák, podpredseda vlády a minister vnútra SR: (2009-09-10):
Predložený návrh zákona výhrady Ústavného súdu odstraňuje. V súvislosti s bezúhonnosťou sa definujú konkrétne trestné činy, resp. skupiny trestných činov, ktoré majú za následok jej stratu. Ide najmä o trestné činy spáchané násilím, spáchané so zbraňou, trestné činy, ktorých objektom bol život alebo zdravie, prípadne spáchané pod vplyvom návykovej látky. Vypúšťajú sa aj ustanovenia o osobitnej komisii na posúdenie bezúhonnosti a spoľahlivosti a ustanovenia súvisiace s prepadnutím zbrane a streliva v prospech štátu, ktoré tiež boli predmetom nálezu Ústavného súdu. Úprava ďalej opätovne ustanovuje takzvanú zbraňovú amnestiu. Pri jej koncipovaní sa vychádzalo z predchádzajúcich skúseností, konkrétne zo zbraňovej amnestie v roku 2005, kedy sa vyzbieralo viac ako 3 400 zbraní. Jej cieľom je najmä zníženie počtu nelegálne držaných zbraní a streliva medzi obyvateľstvom, aby sa tak nemohli stať predmetom krádeží a iných ďalších odcudzení, ktoré by mohli mať následne za následok spáchanie trestného činu s nelegálne držanou zbraňou. Vážené dámy poslankyne, páni poslanci, záverom si vás dovoľujem požiadať o podporu predloženého návrhu zákona. Ďakujem pekne.
D. Muňko, poslanec: (2006-01-24):
Vážení páni ministri, pýtam sa vás, v ktorom štáte môže 49-percentný vlastník ako v SPP hospodáriť, tak ako hospodári v SPP, aby majoritný štát, kde má 51 percent, nemal v dozornej rade a v predstavenstve väčšinu. To je jedna vec. Pýtam sa vás, tu, prosím vás, čo sa týka inej privatizácie, ktorú dnes pripravujete, Cargo železničnú dopravu. Sedem rokov ste tento podnik tunelovali. Tak ako to povedal bývalý primátor Kresánek, že Gabovi je to jedno, kde tie peniaze pôjdu a dnes chceme Cargo takisto predať a budeme ho predávať iste Rakúšanom, pretože strategický záujem Rakúska je kúpiť letisko a strategický záujem Rakúšanov je kúpiť Cargo Bratislava železnice. A mohol by som vymenovať ďalšie veci, ktoré sú. Ja by som vás poprosil, keby ste sa konečne zamysleli. Ja len beriem to, čo povedal pán minister Prokopovič na tlačových poradách, kde sa zamotal. Obidve konzorciá rakúske musia byť vylúčené na základe privatizačného projektu, ktorý ste vy a vláda slovenská schválili. Pretože je tam konflikt záujmov. Už keď neberie monopolný úrad, ktorý vám poslal dva listy, kde vás jasne upozorňoval, čo sa týka tejto celej záležitosti. Neberiete vážne. Tak ho zrušte, aby sme ho nemuseli ako poplatníci daňoví platiť.  Neberiete rozhodnutie Európskej únie k tejto problematike. A je dostatok materiálu a vecí k tomu, aby sme túto privatizáciu mohli zrušiť. Už nebudem hovoriť o privatizácii, ktorú ste vy zrušili, sú to slovenské kúpele Piešťany, slovenské kúpele Sliač a môžem vám vymenovať Dudince a ďalšie veci. Takže by som poprosil, zamyslite sa, a, pán minister Prokopovič, pretože zavádzate vládu, dajte si spraviť právnu analýzu, nekrúťte hlavou, ale dajte si spraviť právnu analýzu a povedia vám... (Potlesk.)
Zemanová, Anna, poslankyňa NR SR (2021-03-17):
Áno, ďakujem pekne. Takže v mene štyroch poslaneckých klubov, SaS, OĽANO, SME RODINA a ZA ĽUDÍ, podávam týmto procedurálny návrh, aby tlače 371, 372, 373 boli zaradené na utorok 23. marca o 14.00 hod. Odôvodnenie: o uvedených tlačiach ešte prebiehajú politické rokovania.
Laššáková, Jana, podpredsedníčka NR SR (2014-11-08):
Pán poslanec Brixi.
Grendel, Gábor, podpredseda NR SR (2020-09-23):
Šesť faktických poznámok na vystúpenie pána poslanca. Končím možnosť prihlásiť sa s faktickými. Pán poslanec Osuský ako prvý.
Danko, Andrej, predseda NR SR (2016-06-14):
Ďakujem, pán poslanec. Na vystúpenie pána poslanca päť faktických poznámok, uzatváram možnosť prihlásenie s faktickými poznámkami. Poprosím, pán poslanec Branislav Gröhling.
P. Hrušovský, predseda NR SR: (2002-11-06):
E. Černá, poslankyňa: ... Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre sociálne veci a bývanie. Za gestorský výboru navrhujem v súlade s citovaným rozhodnutím predseda Národnej rady Slovenskej republiky Výbor Národnej rady Slovenskej republiky pre sociálne veci a bývanie, súčasne navrhujem, aby výbor, ktorému bol návrh pridelený, ho prerokoval v lehote do 8. novembra 2002 a gestorský výbor v lehote do 11. novembra 2002.
Kvasnička, Marián, poslanec NR SR (2015-09-30):
Vážený pán predseda, pán navrhovateľ, kolegyne, kolegovia, dovoľte mi, aby som v súlade s § 73 zákona o rokovacom poriadku predložil informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona, ako ho predniesol navrhovateľ, je zrejmý účel navrhovanej úpravy. Nebudem vystupovať v rozprave, len chcem povedať, že je to naozaj problém, ktorý sa netýka len knižníc, týka sa viacerých inštitúcií a nielen kultúrnych inštitúcií. Rozumiem politickým nomináciám, ale niekedy rozum zastáva, čo všetko sa dá pod túto politickú nomináciu skryť, a tak sa potom môže stať, že na čelo inštitúcie, či kultúrnej, osvetovej alebo aj inej, sa dostane človek, ktorý nemá žiadnu kvalifikáciu. Stačí ak je frajerkou syna riaditeľa úradu a ešte... (Prerušenie vystúpenia predsedajúcim.)
Ferenčák, Ján, poslanec NR SR (2020-04-23):
Potom pár sekúnd, keď môžem dlhšie rozprávať. No, chcem povedať jednu vec, že vítam tie ambície, ktoré sú, pretože žijem v regióne s najväčším percentuálnym podielom rómskeho obyvateľstva. Tie okresy, Kežmarok, je to okolo 25 až 28 %. To znamená, je dobré sa poučiť alebo porozprávať s tými, ktorí s tým majú denno-dennú skúsenosť a nepísať od stola niekde v Bratislave, ako ideme riešiť rómsky problém. Chcem povedať, že aj keď je tu deklarované, že sa vyrieši a dokonca včera odznelo v tomto pléne, že počas tohto obdobia rómsky problém už nebude existovať, chcem možno fandiť tejto vláde, ktorá ho ide vyriešiť v tak krátkom čase, pretože tento problém tu pretrváva, nechcem povedať desaťročia, možno stáročia. Konkrétne. Nevidím tam, ako ďalej so vzdelávaním, pretože základ, ako chceme integrovať, je vzdelávanie, infraštruktúra, bývanie a práca. My, ja som bol na jednom sympóziu, mám krátkosť času, ale poviem, kde priamo Róm povedal, viete, v 1989 ste nám neumožnili, umožnili nepracovať, čo bola prvá chyba, a v 1993 ste nám za to začali platiť. Tak potom sa nečudujme jednoducho, že chcete od nás, aby sme pracovali. Čiže treba povedať, v okrese Kežmarok prvá modulová škola. My sme sa do toho pustili veľmi razantne a dokonca s otcom pána Polláka. To sa nám podarilo a dnes koľko tých modulových škôl stojí po Slovensku. To bola konkrétna vec, ktorá začala. Chceli sme pokračovať materskými školami, centrami, rôznymi a tak ďalej v rámci mimoškolských činností. Do toho sa zamerajte, to je jedna dobrá vec. Práca, máme sociálny podnik. Zamestnáva desať Rómov, ktorí mali exekúcie, darí sa nám ich vracať do života. Tam treba sa smerovať, ak chcete niečo pohnúť. Ale povedať, že vyriešiť túto otázku dokážete za tieto štyri roky... (Prerušenie vystúpenia časomerom.)
M. Fronc, poslanec: (2009-09-09):
A čo sa týka tých ďalších vecí, tam sa nestanovuje povinnosť škole, že musí vyberať za dopravu. Tam sa stanovuje maximálna možnosť, že nevyberie viac, ako by ho to stálo, keby išiel riadnou hromadnou dopravou. Tam vôbec nemusí vyberať. A čo sa týka, keď hovoríte o tom, čo bude o päť rokov, je jasne povedané, že všetky ďalšie prevádzkové náklady znáša obec. A v prevádzkových nákladoch sú aj odpisy. To znamená, že keď ten autobus už nebude schopný ďalej chodiť, tak v rámci odpisov by mala mať obec vytvorené finančné prostriedky na kúpu nového autobusu. Je to urobené tak, čo je vždy problém nájsť peniaze na investíciu a v tom navrhujem, aby pomohol štát a zvyšok si musí, samozrejme, zariadiť zriaďovateľ. Ďakujem.
Laššáková, Jana, podpredsedníčka NR SR (2013-07-02):
Ďakujem, pán navrhovateľ, zaujmite miesto určené pre navrhovateľov. A dávam slovo spravodajcovi, ktorého určil navrhnutý gestorský výbor pre zdravotníctvo, poslancovi Ivanovi Uhliarikovi, nech sa páči, pán poslanec.
P. Abrhan, poslanec: (2002-10-15):
I. Presperín, doterajší podpredseda NR SR: Július Brocka.
Figeľ, Ján, podpredseda NR SR (2013-09-18):
Ďakujem pekne. Ďalším prihláseným do rozpravy je Richard Sulík. Nech sa páči, pán kolega.
B. Bugár, podpredseda NR SR: (2002-05-22):
M. Antecký, poslanec: ... musíme o ňom hlasovať.
Gaborčáková, Soňa, poslankyňa NR SR (2017-09-12):
Ďakujem za slovo. Dobrý večer. Vážený pán predsedajúci, kolegyne, kolegovia, v súlade s § 73 zákona o rokovacom poriadku som bola určená predsedníčkou Výboru Národnej rady pre sociálne veci za spravodajkyňu k návrhu zákona, ktorý je uvedený pod tlačou 665. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre sociálne veci a Výbor Národnej rady Slovenskej republiky pre ľudské práva a národnostné menšiny. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pán predsedajúci, otvorte všeobecnú rozpravu.
Laššáková, Jana, podpredsedníčka NR SR (2015-05-12):
Pán poslanec Bublavý, nech sa páči.
Blcháč, Ján, poslanec NR SR (2021-06-29):
Ďakujem pekne za slovo, vážený pán predsedajúci. Chcem sa poďakovať všetkým kolegom za faktické poznámky. Áno, Erik Tomáš, kolega, tá skepsa tu je, cítime ju v stretnutí s predstaviteľmi gastrosektora, ktorí sa naozaj, tak ako povedal pán kolega Raši, dnes potýkajú s veľkým výpadkom personálu a napríklad sa to prejaví tým, viete, že keď mali doteraz otvorené gastro aj cez víkend, no tak nemôžu mať, lebo nemajú kuchára, ledva to urobia cez týždeň a podobne a podobne. Teda tá situácia je naozaj zlá. A pokiaľ si to teda vláda neuvedomí, no tak bude tá skepsa a tá nedôvera ešte narastať. Tiež sa obávam, že takto sa uvažuje, ale tak sa uvažuje asi všeobecne v tejto vláde, že čím horšie, tým lepšie. Keby tie argumenty, ktoré tu odzneli a vôbec ktoré sú predložené, brali naozaj vážne a mali informácie z terénov, ja si myslím, že pri rozhodovaní o tých opatreniach, COVID automatoch a podobne, zrejme tie informácie z terénu chýbajú, a preto sa rozhoduje zle. A keby niekto chcel, to isté nám hrozí, tretia vlna, čo povedal Janko Ferenčák. Pán Kočiš, ďakujem pekne za tiež doplnenie tých informácií o tom, o význame gastro v jednotlivých regiónoch pre rozvoj turizmu. Chcem len na záver povedať ešte jednu vec, že znížená sadzba dane neznamená v absolútnej čiastke znížený výber. Skôr naopak, platí to v mnohých prípadoch z minulosti, že keď sa dane znížili, tak bol ten výber omnoho lepší a podnikatelia platia radšej menšie dane a... (Prerušenie vystúpenia časomerom.)
Vašáková, Lívia, dočasne poverená podpredsedníčka vlády SR pre Plán obnovy a odolnosti a využívanie eurofondov (2023-06-22):
Vážený pán predsedajúci, vážené panie poslankyne, vážení páni poslanci, dovoľujem si predložiť vládny návrh zákona, ktorým sa mení a dopĺňa zákon č. 60/2018 Z. z. o technickej normalizácii v znení neskorších predpisov. Cieľom návrhu zákona je zlepšiť legislatívne podmienky pre možnosť úradu poveriť vykonávaním činnosti technickej normalizácie poverenú právnickú osobu z dôvodu, že súčasná právna forma národného normalizačného orgánu ako orgánu štátnej správy sa ukázala ako nevyhovujúca. Navrhovaná zmena je nevyhnutná z dôvodu potreby flexibilnejšie reagovať na požiadavky a potreby odbornej verejnosti v oblasti technickej normalizácie a zvýšenia dostupnosti produktov a služieb technickej normalizácie. Podľa návrhu zákona úrad môže poveriť len právnickú osobu vo svojej zakladateľskej pôsobnosti, ktorá nebola založená za účelom dosahovania zisku a ktorej má úrad rozhodujúci vplyv a kontrolu. Cieľom návrhu zákona je aj doplnenie a precizovanie základných pojmov a ďalšie zmeny, ktorých potreba vykonania vyplynula z aplikačnej praxe. Vážený pán predsedajúci, vážené pani poslankyne, vážení páni poslanci, dovoľujem si vás požiadať o podporu predloženého návrhu. Ďakujem za pozornosť.
Ďuriš Nicholsonová, Lucia, podpredsedníčka NR SR (2017-02-09):
Ďakujeme veľmi pekne. Máme 17 sekúnd do toho, aby nám vypršal čas určený na hodinu otázok. Pravdepodobne už nezačneme nič iné, iba sa opýtam ešte pani poslankyni Gaborčákovej, či je odpoveď v poriadku, či má doplňujúcu otázku. (Reakcia z pléna.) Doplňujúcu. Tak ešte pani poslankyňu zapneme.
Zmajkovičová, Renáta, podpredsedníčka NR SR (2012-05-16):
S reakciou na faktické poznámky pán poslanec Viskupič.
Bublavý, Dušan, poslanec NR SR (2017-03-24):
Ďakujem za slovo, pán podpredseda. Vážené kolegyne, kolegovia, Výbor Národnej rady Slovenskej republiky pre verejnú správu a regionálny rozvoj ma uznesením určil za spravodajcu k návrhu zákona o podmienkach výkonu volebného práva (tlač 451). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej úprave (pozn. red.: správne „rozprave“) uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 5. mája 2017 a gestorský výbor do 9. mája 2017. Pán podpredseda, skončil som. Prosím, otvorte všeobecnú rozpravu.
Bugár, Béla, podpredseda NR SR (2018-12-05):
Na vystúpenie pána poslanca traja s faktickými. Pán poslanec Uhrík.
P. Paška, predseda NR SR: (2007-05-16):
Poprosím pani poslankyňu Gibalovú, aby nás informovala ako poverená spravodajkyňa výboru pre sociálne veci a bývanie o prerokovaní vládneho návrhu vo výbore.
Laššáková, Jana, podpredsedníčka NR SR (2015-02-05):
Pán poslanec Mičovský, nech sa páči.